《刘白亭求荐馆旗下诗以语之》
明代·梁以壮

文章无力慰妻儿，何莫调兮入一旗。纵使未能通宦籍，不须还乞作人师。

穷搜万物神为怒，痛哭千秋世亦疑。收拾聪明学痴拙，从来愚福老方知。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。